**Zmluva o poskytovaní služieb verejnej telefónnej siete a zriadení prístupu do**

**verejnej telefónnej siete**

uzavretá podľa § 44 zákona č. 351/2011 Z. z. o elektronických komunikáciách v znení neskorších predpisov

medzi:

**Zmluvná strana:**

Názov: Ministerstvo spravodlivosti SR

Sídlo: Župné námestie 13, 813 11 Bratislava

IČO: 00 166 073

DIČ: 2020830196

Adresa na doručovanie: Župné námestie 13, 813 11 Bratislava

Bankové spojenie: Štátna pokladnica, Radlinského 32, 810 05 Bratislava

Číslo účtu IBAN: SK72 8180 0000 0070 0014 4241

SWIFT: SUBASKBXXX

Zastúpený: Ing. Sylvia Beňová, generálna tajomníčka služobného úradu

(ďalej len ako „**účastník**")

a

**Zmluvná strana:**

Obchodné meno:

Sídlo:

IČO:

DIČ:

IČ DPH:

Registrácia:

Bankové spojenie:

Číslo účtu IBAN:

SWIFT:

Zastúpený:

(ďalej len ako „**podnik**“)

(spolu aj len ako „**zmluvné strany**“)

**Preambula**

1. Táto Zmluva o poskytovaní služieb verejnej telefónnej siete a zriadení prístupu do verejnej telefónnej siete (ďalej len „**Zmluva**“) sa uzatvára ako výsledok použitia postupu verejnej súťaže pre nadlimitnú zákazku podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) na predmet zákazky: „Verejná telefónna sieť a zriadenie prístupu do verejnej telefónnej siete“, vyhlásenej vo Vestníku verejného obstarávania č. ... zo ... dňa ...pod značkou ... a v Úradnom vestníku Európskej únie č. ... zo dňa ... pod značkou ....

**Článok I**

**Predmet zmluvy**

1.1 Predmetom tejto zmluvy je úprava práv a povinností zmluvných strán súvisiacich so záväzkom podniku, za podmienok dohodnutých v tejto zmluve, riadne a včas poskytovať účastníkovi nasledovné služby:

1. zriadiť pripojenie účastníka do verejnej telefónnej siete (ďalej aj len ako „**VTS**") a vykonať pripojenie technických prostriedkov účastníka k technickým prostriedkom podniku podľa špecifikácie uvedenej v Prílohe č. 1 tejto zmluvy - Technická špecifikácia (ďalej aj len ako „**zriadenie pripojenia do VTS**"),
2. poskytovanie služby pripojenia do VTS vrátane technickej podpory (ďalej len „**služba pripojenia do VTS**“) a hlasových služieb prostredníctvom VTS podľa špecifikácie uvedenej Prílohe č. 1 a Prílohe č. 3 (ďalej aj len ako „**služby VTS**");

(ďalej spolu aj len ako „**služby**“),

a tomu zodpovedajúci záväzok účastníka zaplatiť podniku cenu za zriadenie pripojenia do VTS a uhrádzať cenu za poskytované hlasové služby vo výške a spôsobom uvedeným v článku V tejto zmluvy.

**Článok II**

**Garantované lehoty zriadenia pripojenia do VTS**

2.1 Podnik sa zaväzuje zriadiť pripojenie do VTS účastníkovi tak, aby preberacie konanie podľa bodu 2 tohto článku a Prílohy č. 4 bolo úspešne vykonané najneskôr do 60 (šesťdesiat) kalendárnych dní od nadobudnutia účinnosti tejto zmluvy.

2.2 Zriadenie pripojenia do VTS účastník akceptuje po úspešnom vykonaní preberacieho konania podľa Prílohy č. 4, čo zmluvné strany potvrdia podpísaním preberacieho protokolu, ktorého vzor je súčasťou Prílohy č. 4. V preberacom protokole zmluvné strany zároveň určia deň, od ktorého podnik začne poskytovať služby VTS (ďalej len „**deň začatia poskytovania služieb VTS**“), a to v závislosti od skončenia poskytovania obdobných služieb, ako sú služby podľa tejto zmluvy, súčasným poskytovateľom týchto služieb.

2.3 Služby podľa článku I bod 1.1 písm. b) sa podnik zaväzuje poskytovať odo dňa začatia poskytovania služieb VTS sústavne a priebežne počas trvania tejto zmluvy a ak táto zmluva neustanovuje inak, ich akceptácia je vykonaná automaticky na mesačnej báze po uplynutí príslušného kalendárneho mesiaca.

2.4 Účastník, v prípade, že nie je vlastníkom alebo správcom vnútorných telekomunikačných rozvodov potrebných na pripojenie koncového zariadenia nutného pre poskytovanie služieb, je povinný zabezpečiť na svoje náklady a zodpovednosť súhlas vlastníka alebo správcu nehnuteľnosti s využitím týchto rozvodov a zabezpečiť potrebnú súčinnosť. Zadováženie súhlasu podľa predošlej vety a jeho udržiavanie počas celej doby trvania zmluvy je nevyhnutnou podmienkou k plneniu zmluvy.

**Článok III**

**Kvalita poskytovaných služieb a zľava z ceny**

3.1. Podnik sa zaväzuje dodržiavať parametre kvality ním poskytovaných služieb tak, ako je uvedené v Prílohe č. 3 tejto zmluvy, pričom v prípade ich nedodržania má účastník nárok na zľavu z ceny podľa článku V bod 5.1 písm. b) tejto zmluvy. Výška zľavy savypočítava podľa Prílohy č. 3 tejto zmluvy.

**Článok IV**

**Právny režim vzťahov pri poskytovaní hlasových služieb verejnej telefónnej siete**

4.1 Rozsah a podmienky poskytovania hlasových služieb verejnej telefónnej siete sa riadia okrem tejto zmluvy aj všeobecnými podmienkami vydanými podnikom v súlade s § 44 ods. 1 zákona č. 351/2011 Z. z. o elektronických komunikáciách v znení neskorších predpisov (ďalej len „**zákon č. 351/2011 Z. z.**"). Všeobecné podmienky podniku sú uvedené v prílohe č. 5 tejto zmluvy. V prípade rozporu medzi ustanoveniami tejto zmluvy, resp. jej príloh a ustanoveniami všeobecných podmienok, ustanovenia zmluvy, ako aj jej prílohy majú prednosť pred ustanoveniami všeobecných podmienok. Pre zamedzenie pochybností zmluvné strany vyhlasujú, že prípadné peňažné sankcie za porušenie povinností účastníka, vyplývajúce zo všeobecných podmienok služby podniku, sa neuplatňujú na zväzkový vzťah založený touto zmluvou.

**Článok V**

**Cena a platobné podmienky**

5.1 Cena za predmet zmluvy je stanovená dohodou zmluvných strán v súlade so zákonom Národnej  
rady Slovenskej republiky č. 18/1996 Z. z. o cenách v znení neskorších predpisov a na základe výsledku verejného obstarávania v rámci postupu zadávania zákazky, ktorej výsledkom je táto Zmluva a pozostáva z:

1. ceny za zriadenie pripojenia do VTS, ktorá predstavuje jednorazový poplatok za zriadenie pripojenia do VTS v sume ... (...) bez DPH, pričom táto zahŕňa všetky náklady podniku za zriadenie pripojenia účastníka k jeho VTS, ktorá bude jednorazovo fakturovaná po prvom mesiaci poskytovania služieb v súlade s bodom 5.4 tohto článku zmluvy,
2. ceny za poskytovanie služby pripojenia do VTS vrátane technickej podpory, ktorá predstavuje pravidelný mesačný poplatok vo výške ... (...) bez DPH,
3. ceny za hovorné, účtované na mesačnej báze.

5.2 Podrobná špecifikácia ceny za jednotlivé služby poskytované na základe tejto zmluvy v súlade s ich rozdelením podľa predchádzajúceho bodu tohto článku zmluvy je uvedená v Prílohe č. 2 – Cenová špecifikácia. Ceny sú stanovené ako pevné a konečné. Ceny podľa tohto článku zmluvy pokrývajú všetky a akékoľvek interné a externé náklady alebo výdavky podniku na poskytovanie služieb a splnenie ďalších povinností vyplývajúcich z tejto zmluvy, vrátane nákladov spojených s dopravou. Pre zamedzenie pochybností podnik nie je oprávnený vyúčtovať prípadné zvýšené náklady.

5.4 Ceny sú v Prílohe č. 2 tejto zmluvy a v bode 5.1 tohto článku zmluvy uvedené v eurách s DPH, ako aj bez DPH. Účastníkovi budú ceny vyúčtované spolu s DPH v zmysle platných právnych predpisov.

5.3 Cena za služby podľa bodu 5.1 písm. b) tohto článku zmluvy predstavuje pravidelný paušál za kalendárny mesiac uhrádzaný účastníkom podniku za služby pripojenia do VTS a technickej podpory za podmienok dohodnutých v tejto zmluve. Cena za služby podľa bodu 5.1 písm. c) tohto článku zmluvy bude fakturovaná účastníkovi na základe skutočného množstva uskutočnených hovorov (odpočtu poskytnutých služieb) podľa evidencie informačného systému podniku a jednotkovej ceny uvedenej v prílohe č. 2. Prílohou faktúry bude odpočet poskytnutých služieb s uvedením množstva a jednotkovej ceny.

5.4 Cena za služby podľa bodu 5.1 písm. b) a c) tohto článku zmluvy bude účastníkovi fakturovaná podnikom na mesačnej báze vždy po uplynutí príslušného kalendárneho mesiaca za tento kalendárny mesiac. Vo faktúre za prvý kalendárny mesiac poskytovania služieb VTS (resp. jeho alikvotnej časti, za predpokladu, že deň začatia poskytovania služieb pripojenia do VTS nie je prvým dňom kalendárneho mesiaca) bude okrem ceny podľa bodu 5.1 písm. b) (resp. jej alikvotnej časti) a bodu 5.1 písm. c) tohto článku zmluvy, vyúčtovaná aj cena podľa bodu 5.1 písm. a) tohto článku zmluvy. V každej faktúre je podnik povinný zreteľne odlíšiť odplatu (cenu) za hovorné a cenu podľa bodu 5.1 písm. b) tohto článku zmluvy, teda cenu za poskytovanie služby pripojenia do VTS vrátane technickej podpory.

5.5. Vyúčtované ceny je účastník povinný uhradiť v lehote 30 dní od doručenia faktúry. Faktúra musí obsahovať všetky prílohy v zmysle tejto zmluvy a náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 o účtovníctve v znení neskorších predpisov. Za správne vyhotovenie faktúry zodpovedá v plnom rozsahu podnik.

5.6 V prípade, ak faktúra nebude obsahovať všetky požadované prílohy a náležitosti alebo bude vyhotovená v rozpore s predchádzajúcim bodom tohto článku zmluvy alebo bude obsahovať iné zrejmé nesprávnosti, vady v písaní alebo počítaní, účastník má právo vrátiť ju podniku na doplnenie alebo prepracovanie s uvedením nedostatkov, ktoré sa majú odstrániť. Nová 30 dňová lehota splatnosti začne plynúť dňom riadneho doručenia doplnenej, opravenej, resp. novej faktúry účastníkovi.

**Článok VI**

**Práva a povinnosti účastníka**

6.1 Okrem iných oprávnení upravených v príslušných právnych predpisoch a v tejto zmluve je účastník oprávnený najmä:

1. vyžadovať od podniku zriadenie pripojenia do VTS podľa článku II tejto zmluvy,
2. vyžadovať od podniku poskytovanie služieb podľa tejto zmluvy v kvalite podľa článku III tejto zmluvy,
3. vyžadovať bezplatné odstránenie porúch poskytovaných služieb, ktoré nezavinil,
4. uplatňovať reklamáciu na kvalitu poskytovaných služieb, ako aj reklamáciu správnosti vyúčtovania ceny,
5. na prehľadné vyúčtovanie ceny poskytovaných služieb,
6. uplatňovať nárok na kredit podľa Prílohy č. 3 tejto zmluvy,
7. vyžadovať od podniku úhradu vzniknutej škody v prípadoch, kedy za túto podnik podľa tejto zmluvy zodpovedá.

6.2 Okrem iných povinností vyplývajúcich z príslušných právnych predpisov a z tejto zmluvy je  
účastník povinný najmä:

1. poskytovať podniku ním požadovanú potrebnú súčinnosť k plneniu zmluvy, najmä poskytovať všetky potrebné údaje zo strany účastníka, ktoré môžu byť oprávnene požadované zo strany podniku za účelom riadneho zriadenia pripojenia do VTS,
2. používať poskytované služby podľa tejto zmluvy v súlade s ňou a s platnými právnymi predpismi a dočasne vo výnimočných situáciách aj podľa osobitných pokynov a usmernení podniku,
3. zdržať sa konania, ktoré možno klasifikovať ako zneužívanie služieb, ani neumožniť svojím konaním takéto konanie tretej osobe,
4. uhrádzať riadne a včas vyúčtovanú cenu,
5. predchádzať vzniku škôd na majetku podniku,
6. ohlásiť podniku všetky skutočnosti, ktoré by mohli nepriaznivo ovplyvniť poskytovanie služieb a to bez zbytočného odkladu,
7. používať iba také telekomunikačné zariadenia, ktoré spĺňajú požiadavky podľa osobitných predpisov (napr. zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov),
8. neodkladne oznamovať podniku zmenu identifikačných údajov potrebných na vzájomnú komunikáciu a plnenie zmluvy,
9. po celú dobu trvania zmluvy zabezpečiť pre osoby poverené podnikom vstup do priestorov, ktoré sú nevyhnutné k poskytovaniu služieb,

**Článok VII**

**Práva a povinnosti podniku**

7.1 Okrem iných oprávnení upravených v príslušných právnych predpisoch a v tejto zmluve je podnik oprávnený najmä:

1. vyžadoval' od účastníka úhradu vyúčtovanej ceny za poskytnuté služby a v prípade, že nebolo z technických alebo iných príčin možné zahrnúť do vyúčtovania časť ceny služieb poskytnutých v zúčtovacom období, ktorého sa predmetné vyúčtovanie týkalo, vyúčtovať túto časť ceny služby dodatočne,
2. prerušiť alebo obmedziť účastníkovi aj bez jeho súhlasu poskytovanie služieb v rozsahu a z dôvodov uvedených v článku X tejto zmluvy,
3. vyžadovať od účastníka úhradu jemu vzniknutej škody v prípadoch, kedy za túto účastník podľa tejto zmluvy a platných právnych predpisov zodpovedá,
4. uskutočniť dodatočné spôsoby ochrany siete ak je to nevyhnutné na ochranu siete, účastníkovho užívania služby, za predpokladu že to nespôsobí dodatočné finančné náklady účastníka ani to nespôsobí zníženie kvality poskytovaných služieb.

7.2 Okrem iných povinností vyplývajúcich z príslušných právnych predpisov a z tejto zmluvy je podnik povinný najmä:

1. pri plnení tejto zmluvy postupovať s odbornou starostlivosťou, dodržiavať všetky príslušné právne predpisy platné a účinné na území Slovenskej republiky a postupovať v súlade s najlepšími záujmami účastníka, ktoré pozná alebo s ohľadom na okolnosti musí poznať,
2. zriadiť pripojenie do VTS v lehote podľa článku II tejto zmluvy,
3. poskytovať účastníkovi služby v kvalite podľa článku III tejto zmluvy,
4. nahradiť účastníkovi jemu vzniknutú škodu v prípadoch, kedy za túto podnik podľa tejto zmluvy a platných právnych predpisov zodpovedá,
5. bezodplatne odstrániť poruchy v poskytovaní služby, ktoré nezavinil účastník,
6. vykonávať technickú podporu a zmeny len so súhlasom účastníka,
7. mať spôsobilosť a oprávnenie na poskytovanie Služieb počas celého trvania tejto Zmluvy.

7.3 Podnik nezodpovedá za obsah účastníkom prenášaných dát a informácií, ktoré poskytujú tretie osoby.

7.4 Podnik je oprávnený previesť svoje práva a záväzky, vyplývajúce mu z tejto zmluvy, na tretie osoby výlučne len na základe predchádzajúceho písomného súhlasu účastníka, pokiaľ zákon č. 351/2011 Z. z. nestanovuje inak.

7.5 Zmluvné strany sa dohodli, že podnik nie je oprávnený jednostranne započítať akúkoľvek svoju pohľadávku voči pohľadávke účastníka.

**Článok VIII**

**Reklamácia kvality poskytovaných služieb a správnosti vyúčtovania**

8.1 Účastník je oprávnený reklamovať vady v kvalite poskytovaných služieb a správnosti vyúčtovania služieb, pričom tak musí urobiť elektronicky ... alebo telefonicky na čísle ...najneskôr do 30 dní odo dňa doručenia faktúry, ktorej správnosť je predmetom reklamácie alebo zistenia vady poskytnutých služieb. Ak účastník neuplatní toto svoje právo na reklamáciu v lehote podľa predošlej vety, jej márnym uplynutím mu toto jeho právo zanikne.

8.2 V reklamácii je účastník povinný uviesť svoje identifikačné údaje zo zmluvy a jasným a zrozumiteľným spôsobom popísať čoho sa reklamácia týka.

8.3 Podnik každú reklamáciu účastníka prešetrí a výsledok svojho šetrenia účastníkovi oznámi najneskôr do 30 dní odo dňa prijatia reklamácie alebo mu v tejto lehote v zložitých prípadoch písomne oznámi predĺženie lehoty na jej prešetrenie, ktoré však nemôže byť viac ako o 30 dní. V prípade, že podnik v lehote 30 dní odo dňa prijatia reklamácie neoznámi účastníkovi výsledok prešetrenia alebo predĺženie lehoty, alebo neoznámi výsledok prešetrenia ani v predĺženej lehote podľa predchádzajúcej vety, považuje sa reklamácia za uznanú.

8.4 V prípade, že prešetrenie reklamácie účastníka na vadu v kvalite poskytovaných služieb preukáže jej opodstatnenosť a zavinenie vzniku tejto vady podnikom, má účastník nárok na vrátenie pomernej časti ceny takýchto služieb podľa Prílohy č. 3 tejto zmluvy za čas, po ktorý trvala ním reklamovaná vada. Na účely tohto článku sa vadou v kvalite rozumie nedodržanie parametrov jej kvality tak, ako je uvedené v článku III tejto zmluvy.

**Článok IX**

**Podmienky poskytovania technickej podpory a odstraňovanie porúch**

9.1 Podnik sa zaväzuje poskytovať účastníkovi po celú dobu trvania zmluvy technickú podporu za podmienok a v rozsahu uvedenom v Prílohe č. 1 a v Prílohe č. 3 tejto zmluvy. Poskytovanie podpory je zahrnuté v cene služieb tak, ako je uvedené v článku V bode 5.1 písm. b) tejto zmluvy.

**Článok X**

**Prerušenie alebo obmedzenie poskytovania služieb**

10.1 Podnik je oprávnený na nevyhnutný čas dočasne prerušiť alebo obmedziť poskytovanie služieb ak si to bude vyžadovať:

1. neodkladná oprava ním prevádzkovanej siete, resp. siete prevádzkovanej iným telekomunikačným podnikom, prostredníctvom ktorej podnik poskytuje služby, pričom účastníka bude bezodkladne informovať,
2. plánovaná údržba ním prevádzkovanej siete mimo pracovné dni,
3. mimoriadna situácia alebo iné závažné technické alebo prevádzkové dôvody, ktoré boli zapríčinené nezávisle na vôli podniku a ktoré sú mimo jeho kontroly, čo sa pokladá za okolnosť vylučujúcu zodpovednosť, a to aj bez predchádzajúceho upozornenia účastníka.

10.2 Podnik je oprávnený dočasne prerušiť alebo obmedziť poskytovanie služieb tiež z dôvodu:

1. ich zneužívania, a to až do odstránenia ich zneužívania alebo vykonania technických opatrení zamedzujúcich ich zneužívanie,
2. ak bude účastník v omeškaní so zaplatením splatnej ceny vyúčtovanej podľa tejto zmluvy o viac ako 45 dní a to až do jej zaplatenia,
3. ak je to nevyhnutné na ochranu ústavného zriadenia alebo vnútorného poriadku alebo pre bezpečnosť štátu alebo obranu štátu a bezprostredne hrozí ujma na živote a zdraví, v rozsahu a za podmienok podľa § 63 ods. 7 písm. d) zákona č. 351/2011 Z. z

**Článok XI**

**Doba trvania zmluvy**

11.1 Táto zmluva sa uzatvára na dobu určitú a to na 48 mesiacov odo dňa začatia poskytovania služieb VTS, pričom zmluvné strany sa dohodli na dobe viazanosti v trvaní jedného roka. Doba viazanosti začína plynúť odo dňa začatia poskytovania služieb VTS podľa článku II bod 2.2 (ďalej len „**doba viazanosti**").

**Článok XII**

**Ukončenie trvania zmluvy**

1. Pred uplynutím doby podľa člnku XI bod 11.1 tejto zmluvy je možné túto zmluvu ukončiť:
2. písomnou dohodou zmluvných strán,
3. písomným odstúpením od zmluvy z dôvodov podľa bodu 12.2 a 12.5 tohto článku zmluvy,
4. písomnou výpoveďou z dôvodov podľa bodu 12.6 a 12.7 tohto článku zmluvy.
5. Každá zo zmluvných strán je oprávnená odstúpiť od tejto zmluvy v prípade, ak jej takéto právo vyplýva zo zákona alebo tejto zmluvy, a to výlučne z dôvodov a za podmienok stanovených v príslušnom zákone (napr. § 19 zákona č. 343/2015 Z. z. o verejnom obstarávaní a o zmene a doplnení niektorých zákonov, § 15 ods. 1 Zákona o registri partnerov verejného sektora, podstatné porušenie zmluvy v zmysle § 345 Obchodného zákonníka, § 44 ods. 10 a 11 zákona č. 351/2011 Z. z. ) alebo výslovne uvedených nižšie v tejto zmluve. Odstúpenie od zmluvy je účinné dňom, kedy bolo doručené druhej zmluvnej strane.
6. Na účely tejto zmluvy sa za podstatné porušenie zmluvy zo strany podniku považuje:
7. nevykovanie úspešného preberacieho konania podľa článku II bod 2.1 tejto zmluvy ani do 90 (deväťdesiat) dní od nadobudnutia účinnosti tejto zmluvy,
8. omeškanie podniku so začatím poskytovania služieb VTS podľa článku II bod 2.2 tejto zmluvy o viac ako 30 (tridsať) dní,
9. opakované prekročenie tolerovanej doby nedostupnosti služby za fakturačné obdobie podľa Prílohy č. 3 v troch po sebe nasledujúcich fakturačných obdobiach z dôvodov na strane podniku,
10. opakované prekročenie garantovanej doby opravy poruchy podľa Prílohy č. 3 v troch po sebe nasledujúcich fakturačných obdobiach z dôvodov na strane podniku,
11. podnik poruší povinnosť v zmysle článku XV bod 15.6 tejto zmluvy, teda ak na plnení tejto zmluvy bude participovať Subdodávateľ alebo subdodávateľ v zmysle § 2 ods. 1 písm. a) bod 7 zákona č. 315/2016 Z. z., ktorému vznikla v dôsledku participácie na plnení tejto zmluvy povinnosť zápisu do Registra, pričom tento si túto povinnosť riadne a včas nesplnil alebo bol z Registra vymazaný,
12. podnik postúpi alebo založí pohľadávku z tejto zmluvy voči účastníkovi v rozpore s článkom VII bod 7.4 tejto zmluvy.
13. Účastník má ďalej právo odstúpiť od zmluvy v prípade, ak:
14. stratí spôsobilosť alebo oprávnenie na poskytovanie služieb podľa čl. III bod 2 písm. f) tejto Zmluvy
15. sa podnik stane spoločnosťou v kríze, vstúpi do likvidácie, na majetok podniku bude vyhlásený konkurz alebo povolená reštrukturalizácia,
16. komukoľvek, kto je súčasťou organizácie účastníka alebo akémukoľvek podriadenému či zástupcovi účastníka ponúkne alebo dá úplatok podnik alebo jeho podriadený alebo zástupca,
17. v podniku prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre účastníka konajúc rozumne a odôvodnene akceptovateľné,
18. podnik predá svoj podnik alebo časť podniku a podľa účastníka sa tým zhorší vymožiteľnosť práv a povinností zo Servisnej zmluvy.
19. Za podstatné porušenie zmluvy účastníkom sa považuje, ak je účatsník v omeškaní s platením svojich peňažných záväzkov a toto omeškanie trvá po dobu dlhšiu než 45 dní.
20. Každá zo zmluvných strán je oprávnená túto zmluvu vypovedať, ak jej toto právo vyplýva zo zákona alebo tejto zmluvy, a to výlučne z dôvodov a za podmienok stanovených v príslušnom zákone (napr. § 44 ods. 12 a 13 zákona č. 351/2011 Z. z.) alebo výslovne uvedených nižšie v tejto zmluve. Výpovedná lehota je 12 (dvanásť) mesiacov a začína plynúť prvým dňom kalendárneho mesiaca nasledujúceho po kalendárnom mesiaci, v ktorom je písomná výpoveď doručená druhej zmluvnej strane.
21. Účastník je oprávnený túto zmluvu vypovedať z akéhokoľvek dôvodu alebo bez udania dôvodu. Účastník je ale oprávnený doručiť výpoveď podľa tohto bodu podniku najskôr po uplynutí doby viazanosti v zmysle článku XI bod 11.1.
22. V prípade odstúpenia od zmluvy ktorejkoľvek zmluvnej strany má podnik právo na zaplatenie ceny za už zrealizovanú časť služieb, ktoré boli poskytnuté v súlade s touto zmluvou.
23. Odstúpenie od zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia zmluvy, vrátane práva na náhradu škody, zmluvnej pokuty, riešenia sporov, bezpečnosti a ochrany dôverných informácií a ostatných ustanovení, ktoré podľa zmluvy alebo vzhľadom na svoju povahu majú trvať aj po ukončení zmluvy. Ustanovenia vzťahujúce sa k usporiadaniu vzájomných právnych vzťahov na základe tejto zmluvy zostávajú v platnosti do momentu ich usporiadania.

**Článok XIII**

**Zodpovednosť za škodu**

1. Zmluvné strany si v rozsahu a za podmienok ustanovených v tejto zmluve zodpovedajú za škodu spôsobenú v dôsledku porušenia niektorej z povinností ustanovených touto zmluvou alebo z platných právnych predpisov.
2. Podnik zodpovedá za škodu vzniknutú účastníkovi porušením jeho povinnosti poskytovať služby v rozsahu, štandarde a kvalite podľa tejto zmluvy.
3. Zodpovednosť za škodu neupravená v tejto zmluve sa riadi príslušnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „**zákon č. 513/1991 Zb.**“).
4. Podnik nezodpovedá za škodu spôsobenú:
5. prevádzkou telekomunikačných rozvodov a telekomunikačných zariadení, ktoré nie sú vo vlastníctve podniku,
6. neuskutočnením prenosu dát ako dôsledok poruchy, opravy, údržby, reštrukturalizácie, rozšírenia alebo prekročenia kapacity verejnej siete,
7. prepravovanými správami a informáciami,
8. nevhodným nastavením služby alebo koncového zariadenia účastníkom.

**Článok XIV**

**Sankcie a zmluvné pokuty**

1. Okrem zmluvných pokút upravených v iných ustanoveniach tejto zmluvy má účastník voči podniku právo na zmluvnú pokutu vo výške:
2. 5.000,- € (slovom päťtisíc eur) za každý aj začatý pracovný deň omeškania podniku s úspešným vykonaním preberacieho konania v lehote podľa článku. II bod 2.1 tejto Zmluvy;
3. 1.000,- € (slovom jedentisíc eur) za každý aj začatý pracovný deň omeškania podniku so začatím poskytovania služieb podľa článku II bod 2.2 tejto zmluvy;
4. 2.000,- € (slovom dvetisíc eur), ak podnik v rozpore s článkom VX použije Subdodávateľa, ktorý nie je uvedený v Prílohe č. 6 alebo ktorého zmenu/doplnenie účastník neodsúhlasil postupom v zmysle článku VX bod 15.3 tejto zmluvy, a to za každý prípad samostatne,
5. 100,- € (slovom sto eur) za každý, aj začatý deň omeškania s oznámením zmeny údajov o Subdodávateľoch v zmysle článku VX bod 15.4 tejto zmluvy,
6. 2.000,- € (slovom dvetisíc eur), ak podnik poruší ochranu Dôverných informácií v zmysle článku VX tejto zmluvy, s výnimkou porušenia povinnosti na úseku ochrany osobných údajov,
7. 20.000,- € (slovom dvadsaťtisíc eur) za každé porušenie povinnosti na úseku ochrany osobných údajov v zmysle článku VX tejto zmluvy,
8. hodnoty postúpenej alebo založenej pohľadávky, ak Poskytovateľ v rozpore s článkom VII bod 7.4 tejto Zmluvy postúpil alebo založil pohľadávku z tejto Zmluvy.
9. V prípade omeškania so splnením peňažného záväzku podľa tejto Zmluvy je veriteľ oprávnený fakturovať dlžníkovi úrok z omeškania vo výške podľa nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka, ako aj paušálnu náhradu nákladov spojených s uplatnením pohľadávky v zmysle § 369c ods. 1 zákona č. 513/1991 Zb.
10. Zmluvná pokuta, úrok z omeškania alebo paušálna náhrada nákladov spojených s uplatnením pohľadávky v zmysle § 369c ods. 1 zákona č. 513/1991 Zb. sú splatné do 30 dní od ich vyčíslenia a doručenia faktúry na ich úhradu tomu subjektu, ktorý má povinnosť zmluvnú pokutu, úrok z omeškania alebo paušálnu náhradu nákladov spojených s uplatnením pohľadávky v zmysle § 369c ods. 1 zákona č. 513/1991 Zb. zaplatiť, a to na základe faktúry vystavenej veriteľom.
11. Zaplatením zmluvných pokút nie sú dotknuté nároky zmluvných strán na náhradu spôsobenej škody.

**Článok XV**

**Subdodávatelia a zápis v registri**

1. Podnik je oprávnený plniť túto zmluvu aj prostredníctvom tretích subjektov (ďalej len „**Subdodávateľ**“), pričom účastník bez obmedzenia zodpovedá za odbornú starostlivosť pri výbere Subdodávateľa, ako aj za služby vykonané a zabezpečené na základe zmluvy o subdodávke.
2. Zoznam všetkých známych Subdodávateľov v čase uzatvorenia tejto zmluvy, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia, je uvedený v Prílohe č. 6 tejto zmluvy.
3. Akákoľvek zmena a/alebo doplnenie Subdodávateľa podlieha schváleniu účastníka, ktorý takýto súhlas bez závažného dôvodu neodoprie. O súhlas v zmysle predchádzajúcej vety je podnik povinný požiadať účastníka najneskôr 14 (štrnásť) dní pred plánovaným použitím nového Subdodávateľa.
4. Podnik je povinný oznámiť účatsníkovi akúkoľvek zmenu údajov o Subdodávateľovi uvedenom v Prílohe č. 6, resp. zmenenom/ doplnenom podľa bodu 15.3 tohto článku zmluvy, a to bezodkladne, najneskôr však do 3 (troch) dní, odkedy k zmene údajov došlo.
5. Pre zamedzenie pochybností, v prípade aktualizácie Prílohy č. 6, t. j. zmena údajov o Subdodávateľoch, nie je potrebné vyhotoviť dodatok k tejto zmluve.
6. Podnik je povinný zabezpečiť, aby jeho Subdodávatelia a subdodávatelia, ktorí napĺňajú definičné znaky partnera verejného sektora podľa § 2 ods. 1 písm. a) bod 7. a § 2 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „**zákon č. 315/2016 Z. z.**“), boli najneskôr odo dňa nadobudntuia účinnosti tejto zmluvy a v prípade zmeny a/alebo doplnenia subdodávateľa najneskôr odo dňa jeho použitia v rámci plnenia tejto zmluvy podnikom, zapísaní v registri partnerov verejného sektora (ďalej len „**RPVS**“), a to až do zániku platnosti a účinnosti tejto zmluvy.
7. Za účelom kontroly plnenia povinnosti podniku v zmysle predchádzajúceho bodu tohto článku zmluvy je podnik povinný kedykoľvek na výzvu účastníka, najneskôr do 3 pracovných dní, predložiť zoznam všetkých jeho známych subdodávateľov, ktorí napĺňajú definičné znaky partnera verejného sektora podľa § 2 ods. 1 písm. a) bod 7. a § 2 ods. 2 zákona č. 315/2016 Z. z. v dôsledku ich participácie na dodaní plnení a/alebo služieb podľa tejto zmluvy (ďalej len „**zoznam**“) a zároveň všetky zmluvy so subdodávateľmi identifikovanými v Prílohe č. 6 tejto zmluvy, resp. následne doplnenými/zmenenými postupom podľa bodu 15.3 tohto článku zmluvy, ktorých neuviedol v zozname a nie sú zapísaný v RPVS. Za úplnosť a pravdivosť poskytnutých údajov nesie plnú zodpovednosť podnik.
8. V prípade omeškania podniku so splnením povinnosti v zmysle bodu 15.7 tohto článku zmluvy má účastník právo na zmluvnú pokutu vo výške 500,- € (slovom päťsto eur), a to za každý aj začatý deň omeškania.
9. V prípade, ak podnik poruší povinnosť v zmysle bodu 15.7 tohto článku zmluvy, a teda bude táto zmluva plnená subdodávateľmi (resp. budú na jej plnení participovať), ktorí si riadne nesplnili svoju zákonnú povinnosť zápisu do RPVS, má účastník právo na zmluvnú pokutu od podniku vo výške 5.000,- € (slovom päťtisíc eur), a to za každého Subdodávateľa a subdodávateľa podľa § 2 ods. 1 písm. a) bod 7 zákona č. 315/2016 Z. z., ktorý sa riadne a včas nezapíše do RPVS, resp. bude z RPVS vymazaný.
10. Zároveň s právom na odstúpenie od zmluvy podľa § 15 ods. 1 zákona č. 315/2016 Z. z. vzniká účastníkovi aj právo na zmluvnú pokutu vo výške 1.000,- € (slovom tisíc EUR) za každý deň existencie dôvodu vzniku práva na odstúpenie od zmluvy podľa § 15 ods. 1 zákona č. 315/2016 Z. z., pričom toto právo zaniká, ak účastník odstúpi od zmluvy v súlade s § 15 ods. 1 zákona č. 315/2016 Z. z. Pre zamedzenie pochybností rovnako zaniká aj právo na odstúpenie od zmluvy, ak si účastník uplatní nárok na zmluvnú pokutu.

**Článok XIV**

**Bezpečnosť a ochrana dôverných informácií**

1. Zmluvné strany sa zaväzujú zachovávať mlčanlivosť o dôverných informáciách, o ktorých sa dozvedeli od druhej zmluvnej strany pri plnení tejto zmluvy, resp. v rámci samotného plnenia predmetu tejto zmluvy. Ak nie je ďalej v tejto zmluve ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:
   1. ktorá sa týka zmluvnej strany (informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane),
   2. ktorá bola poskytnutá zmluvnej strane alebo získaná zmluvnou stranou pred nadobudnutím platnosti a účinnosti tejto Servisnej zmluvy, pokiaľ sa týka jej predmetu a/alebo obsahu,
   3. ktorá je výslovne zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane,
   4. pre ktorú je stanovený všeobecne záväznými právnymi predpismi platnými a účinnými v Slovenskej republike osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
2. Dôvernou informáciou nie je táto zmluva, vrátane jej príloh, informácie, ktoré sa bez porušenia tejto zmluvy stali verejne známymi, informácie získané oprávnene inak, ako od druhej zmluvnej strany a informácie, ktoré je účastník povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) [ďalej len „**zákon č. 211/2000 Z. z.**“] alebo iného právneho predpisu platného a účinného na území Slovenskej republiky.
3. Podnik sa zaväzuje, že v súlade s § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len **zákon č. 18/2018 Z. z.**“) zaviaže svojich zamestnancov a všetky ďalšie osoby na jeho strane, ktoré sa v rámci plnenia tejto zmluvy u neho alebo u účastníka oboznámia s osobnými údajmi, povinnosťou mlčanlivosti. Splnenie povinnosti v zmysle predchádzajúcej vety je podnik povinný na výzvu účastníka kedykoľvek hodnoverne preukázať.
4. V prípade ak pre riadne plnenie tejto zmluvy je nevyhnutné, aby podnik v mene účastníka spracúval osobné údaje, ktoré účastník spracúva ako prevádzkovateľ, zaväzuje sa podnik tieto spracúvať výlučne za podmienok stanovených platnou a účinnou legislatívou Slovenskej republiky pre oblasť ochrany osobných údajov, t. j. na základe osobitného právneho titulu (zmluvy s účastníkom, prípadne ak je to možné v súlade s danou legislatívou na základe poverenia účastníka, resp. iného obdobného právneho úkonu), v ktorom účastník stanoví predovšetkým predmet a dobu spracúvania osobných údajov, povahu a účel ich spracúvania, zoznam a rozsah osobných údajov, kategórie dotknutých osôb a povinnosti a práva prevádzkovateľa, ako aj ďalšie podmienky stanovené platnou a účinnou legislatívou Slovenskej republiky pre oblasť ochrany osobných údajov.
5. Zmluvné strany sa zaväzujú užívať dôverné informácie druhej zmluvnej strany výlučne na účel, na ktorý im boli poskytnuté, odovzdané, sprístupnené alebo akýmkoľvek iným spôsobom získané zmluvnými stranami na základe tejto zmluvy. V prípade, že účastník poskytne podniku dôvernú informáciu v listinnej podobe, podnik je povinný ju bezodkladne po pominutí účelu jej držania vrátiť účastníkovi.
6. Zmluvné strany sa zaväzujú, že dôverné informácie budú ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
7. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
8. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu. Rovnako nie je porušením povinnosti mlčanlivosti, ak podnik poskytne dôvernú informáciu svojmu Subdodávateľovi; to však len za predpokladu, že Subdodávateľ takúto dôvernú informáciu nevyhnutne potrebuje pre účely plnenia tejto zmluvy a zároveň ak podnik zabezpečí, že Subdodávateľ bude viazaný minimálne v rovnakom rozsahu k ochrane dôverných informácií ako sú viazané Zmluvné strany.
9. Ustanovenia jednotlivých bodov tohto článku zmluvy ostávajú platné a účinné aj po ukončení tejto zmluvy.

**Článok XVII**

**Doručovanie a kontakty**

Ak táto zmluva neustanovuje inak, komunikácia medzi podnikom a účastníkom bude prebiehať prostredníctvom kontaktných osôb a kontaktných údajov účastníka a podniku uvedených v bode 17.2 tohto článku zmluvy.

Zmluvné strany si na účely plnenia podľa tejto zmluvy určili nasledovné kontaktné osoby:

za podnik: ...........................

e-mail ...........................

tel. ...........................

za účastníka: Mgr. Juraj Janiš

email juraj.janis@justice.sk

tel. 02/888 91 123

Ak v tejto zmluve nie je uvedené inak, akékoľvek oznámenia, súhlas, schválenia alebo rozhodnutia vyžadované alebo predpokladané podľa tejto Zmluvy a/alebo dokumenty jednej zmluvnej strany adresované druhej zmluvnej strane, musia byť vyhotovené písomne v slovenskom jazyku a podpísané príslušnou zmluvnou stranou, resp. oboma zmluvnými stranami, ak to vyplýva z kontextu danej písomnosti, a doručené druhej zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou.

Každá komunikácia týkajúca sa platnosti alebo účinnosti tejto zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.

Akákoľvek písomnosť doručovaná v súvislosti s touto zmluvou sa považuje za doručenú druhej zmluvnej strane v prípade doručovania prostredníctvom:

* 1. elektronickej pošty (e-mail) dňom, kedy zmluvná strana, ktorá prijala e-mail od odosielajúcej strany potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za doručený uplynutím 48 hodín od jeho odoslania;
  2. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

Každá zmluvná strana je povinná bezodkladne písomne oznámiť druhej zmluvnej strane zmenu údajov uvedených v záhlaví tejto zmluvy, alebo zmenu kontaktných osôb a kontaktných údajov uvedených v bode 17.2 tohto článku zmluvy. Zmena kontaktných osôb alebo kontaktných údajov na strane účastníka alebo podniku bude realizovaná na základe písomného oznámenia druhej zmluvnej strane bez nevyhnutnosti uzatvorenia dodatku k tejto zmluve.

**Článok XVIII**

**Záverečné ustanovenia**

1. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Právne vzťahy medzi podnikom a účastníkom, ktoré nie sú upravené v tejto zmluve sa spravujú ustanoveniami zákona č. 351/2011 Z. z. o elektronických komunikáciách v platnom znení a ak tento zákon niektoré vzťahy výslovne neupravuje, použijú sa príslušné ustanovenia zákona č. 513/1991 Zb. Obchodný zákonník v znení neskorších predpisov.
3. Všetky spory, ktoré vzniknú zo zmluvy, vrátane sporov o jej platnosť, výklad alebo ukončenie sa zmluvné strany zaväzuje prednostne riešiť vzájomným rokovaním a dohodou. V prípade, že zmluvné strany spory vzniknuté v súvislosti so zmluvou alebo plnením záväzkov podľa tejto zmluvy nevyriešia vzájomným rokovaním, budú tieto riešené na vecne a miestne príslušnom súde v Slovenskej republike podľa právneho poriadku Slovenskej republiky. Právo účastníka na predloženie sporu s podnikom Úradu pre reguláciu elektronických komunikácií a poštových služieb postupom a za podmienok podľa § 75 zákona č. 351/2011 Z. z. tým nie je dotknuté.
4. Ak sa preukáže, že niektoré z ustanovení zmluvy (alebo ich časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej Zmluvy. V takomto prípade sa zmluvné strany zaväzujú bez zbytočného odkladu nahradiť takéto ustanovenie (alebo jeho časť) novým tak, aby bol zachovaný účel sledovaný neplatným alebo neúčinným ustanovením (alebo jeho časti).
5. Ak táto zmluva neustanovuje inak, akékoľvek zmeny a/alebo dodatky zmluvy sa môžu vykonať iba na základe vzájomnej dohody oboch zmluvných strán, formou očíslovaných podpísaných oprávnenými zástupcami obidvoch zmluvných strán.
6. Táto zmluva je vyhotovená v 8 (ôsmich) rovnopisoch, z ktorých 4 (štyri) rovnopisy obdrží podnik a 4 (štyri) účastník.
7. Zmluvné strany vyhlasujú, že túto zmluvu uzatvárajú slobodne a vážne, zmluvná voľnosť zmluvných strán nie je obmedzená, zmluvné prejavy sú určité a zrozumiteľné, zmluvu si prečítali, jej obsahu a právnym účinkom z nej vyplývajúcim porozumeli, zmluva nebola podpísaná v tiesni ani za nápadne nevýhodných podmienok a na znak súhlasu s jej obsahom túto vlastnoručne podpisujú.
8. Neoddeliteľnou súčasťou tejto zmluvy sú nasledujúce prílohy:

Príloha č. 1 – Technická špecifikácia,

Príloha č. 2 – Cenová špecifikácia,

Príloha č. 3 – Garantovaná úroveň poskytovaných služieb (Service Level Agreement),

Príloha č. 4 – Postup pri preberacom konaní,

Príloha č. 5 – Všeobecné podmienky podniku

Príloha č. 6 – Zoznam Subdodávateľov.

Za účastníka: Za podnik:

V Bratislave, dňa: V Bratislave, dňa:

Príloha č. 1 – Technická špecifikácia

**Technická špecifikácia: poskytovanie služieb verejnej telefónnej siete a zriadenie prístupu do verejnej telefónnej siete**

Predmetom zákazky je zriadenie pripojenia internej hlasovej komunikačnej siete účastníka do verejnej telefónnej siete prostredníctvom ethernet pripojenia so SIP protokolom (ďalej len SIP trunk) a poskytovanie komplexných hlasových komunikačných služieb verejnej telefónnej siete (ďalej len VTS).

Predmet plnenia pozostáva z:

1. Analýza súčasného stavu internej hlasovej komunikačnej siete účastníka v rozsahu nutnom pre spracovanie podrobného návrhu technického riešenia pripojenia internej hlasovej komunikačnej siete účastníka do VTS
2. Zriadenia a odovzdania prístupových SIP trunk do VTS
3. Zachovanie externého číslovacieho plánu v rámci číslovacieho plánu poskytovateľa pre jednotlivé pracoviská účastníka
4. Prevádzkovanie SIP trunk a poskytovanie komplexných hlasových komunikačných služieb VTS
5. Technická podpora hlasových služieb

**1. Požiadavky na pripojenie do verejnej telefónnej siete**

Verejný obstarávateľ požaduje vybudovanie duálneho zálohovaného pripojenia svojej internej hlasovej komunikačnej siete do verejnej telefónnej siete prostredníctvom ethernet pripojenia so SIP protokolom. Pripojenie do VTS siete je požadované v dvoch lokalitách:

1. Uzol Bratislava – pracovisko Datacentrum DataCube, Kopčianska 92/D Bratislava
2. Uzol Košice – pracovisko Krajský súd Košice, Štúrova 29, Košice

Minimálna požadovaná kapacita hovorových kanálov umožňujúcich podporu ktoréhokoľvek z požadovaných audiokodekov na jeden SIP trunk je 250 hovorových kanálov pre každý prípojný uzol. Pripojenie do VTS siete musí umožňovať vzájomnú redundanciu a load balancing, t. j. možnosť rozdeliť záťaž prichádzajúcich a odchádzajúcich hovorov na jednotlivé SIP trunky. V prípade výpadku jedného zo SIP trunkov musí byť druhý SIP trunk schopný pokryť plnú funkčnosť prevádzky z vypadnutého SIP trunku.

Účastník požaduje od podniku stanoviť možnosť navýšenia počtu hovorových kanálov v jednotlivých SIP trunkoch bez potreby zmeny technológie a bez prerušenia prevádzky, resp. s minimálnym prerušením prevádzky v rámci tolerovanej nedostupnosti služby na predmetnom SIP trunku. Minimálna požadovaná kapacita navýšenia počtu hovorových kanálov na SIP trunku je 300 hovorových kanálov.

Požiadavky na SIP trunk funkcionality:

1. Podpora SIP trunk registrácie
2. Podpora minimálne nasledujúcich audiokodekov:

G.711 mu-law a a-law

G.729

G.729A

G.729B

G.729AB

1. Podpora DTMF: RFC 2833, SIP notify
2. Podpora T.38 fax relay, Fax pass-through
3. Podpora CLIP, CLIR
4. Podpora TLS, SRTP

**2. Poskytované služby**

Účastník požaduje zabezpečiť poskytovanie nasledujúcich hlasových komunikačných služieb:

1. Pripojenie do VTS prostredníctvom 2 x SIP trunk v zmysle požiadavky bodu 1 tejto časti súťažných podkladov
2. Hovory do fixných sietí v Slovenskej republike
3. Hovory do mobilných sietí v Slovenskej republike
4. Medzinárodné hovory do fixných sietí
5. Medzinárodné hovory do mobilných sietí
6. Smerovanie prichádzajúcich volaní do internej hlasovej komunikačnej siete účastníka v zmysle zachovania súčasného číslovacieho plánu

Štruktúrovaný priemerný mesačný objem hlasovej prevádzky (v minútach) smerovaný do pevnej verejnej telefónnej siete je predložený v prílohe č. 2. Predmetná príloha slúži výlučne iba pre potreby návrhu jednotkových tarifných cien pre jednotlivé smery, na ktoré budú uskutočňované volania do pevnej verejnej telefónnej siete. Predmetný priemerný objem hlasovej prevádzky bude v spojení s navrhovanými jednotkovými tarifami použitý na výpočet kalkulácie predpokladaného objemu fakturácie za služby hlasovej komunikácie prostredníctvom pevnej verejnej telefónnej siete a bude jedným z podkritérií na výpočet celkovej ceny za poskytované služby. Štrukturovaný priemerný mesačný objem hlasovej prevádzky je definovaný pre nosné smery.

Podnik vo svojej ponuke uvedie podrobnú tarifnú štruktúru pre volania na jednotlivé smery v zmysle tarifnej štruktúry poskytovateľa.

Požaduje sa sekundová tarifikácia od prvej sekundy

**3. Číslovací plán**

Účastník požaduje zachovanie v súčasnosti využívaného číslovacieho plánu, ktorý je jednotný pre všetky lokality účastníka. Číslovací plán je v nasledovnom formáte:

Pre Bratislavu: 02/ 888 LL XXX

Pre zvyšok Slovenska: 0AB/ 88 LL XXX

kde:

LL je kód lokality pracoviska účastníka (kódy jednotlivých lokalít poskytne účastník podniku)

XXX je aktuálna klapka koncového účastníka

**4. Technická podpora**

Účastník požaduje nepretržitý 24 hodinový/365 dňový monitoring pripojenia do VTS siete s možnosťou okamžitého prehľadu o stave pripojenia do VTS siete. Riešenie poruchových stavov musí byť v súčinnosti so zodpovedajúcimi zložkami účastníka. Podnik musí navrhnúť a popísať spôsob výmeny informácií pri riešení poruchových stavov pripojenia do VTS siete. Súčasťou poskytovaných komunikačných služieb musí byť správa a údržba dodaných a prevzatých koncových zariadení. Podnik musí navrhnúť a popísať spôsob výmeny informácií pri riešení poruchových stavov koncových zariadení. Súčasťou poskytovaných hlasových komunikačných služieb musí byť technická podpora týkajúca sa požiadaviek na zmenu konfigurácie pripojenia do VTS siete. Podnik je požadovaný navrhnúť a popísať spôsob výmeny informácií pri riešení požiadaviek účastníka na zmenu konfigurácie pripojenia do VTS siete.

**5. SLA**

Účastník požaduje dodržanie nasledujúcich minimálnych parametrov SLA:

1. Dostupnosť pripojenia do VTS prostredníctvom SIP trunk pre uzol Bratislava = 99,97%
2. Dostupnosť pripojenia do VTS prostredníctvom SIP trunk pre uzol Košice = 99,97%.

Vzhľadom k redundantnosti zapojenia na strane účastníka je požadované pripojenie každého SIP trunku dvomi rozhraniami.

**6. Popis technického riešenia**

Verejný obstarávateľ požaduje od uchádzača predložiť vo svojej ponuke navrhovaného riešenia, minimálne v nasledujúcom rozsahu:

1. Popis filozofie navrhovaného riešenia
2. Logická schéma pripojenia internej hlasovej komunikačnej siete verejného obstarávateľa do VTS siete
3. Spôsob pripojenia uzla Bratislava do VTS (prenosové médium, technológia, prenosová kapacita, koncové zariadenia na ukončenie okruhu pre SIP trunk)
4. Spôsob pripojenia uzla Košice do VTS (prenosové médium, technológia, prenosová kapacita, koncové zariadenia na ukončenie okruhu pre SIP trunk)
5. Popis monitoringu pripojenia do VTS siete a popis poskytovania technickej podpory
6. Popis a špecifikáciu navrhovaných parametrov SLA

Príloha č. 2 – Cenová špecifikácia

**Cenová špecifikácia**

|  |  |  |
| --- | --- | --- |
| **1. Cena v EUR s DPH za celý predmet zákazky** | **cena za zriadenie služby v EUR s DPH** |  |
| **mesačný poplatok za službu pripojenia do verejnej telefónnej siete v EUR s DPH** |  |
| **cena za mesačné hovorné vo verejnej telefónnej sieti v EUR s DPH** |  |
| **Cena za celý predmet zákazky v EUR s DPH (súčet 48-násobku mesačného poplatku a 48-násobku ceny za hovorné a ceny za zriadenie siete)** |  |

Tabuľka:

Mesačný predpokladaný počet minút odchádzajúcich volaní prostredníctvom pevnej VTS

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Špecifikácia** | **Merná jednotka** | **Predpokladané mesačné množstvo** | **Jednotková cena € bez DPH** | **Cena v € bez DPH za predpokladané mesačné množstvo** | **Cena v € s DPH za predpokladané mesačné množstvo** |
| 1 | Cena za zriadenie prístupu do verejnej telefónnej siete | ks | 1 |  | 0,00 EUR | 0,00 EUR |
| 2 | Mesačný poplatok za službu pripojenia do verejnej telefónnej siete | ks | 1 |  | 0,00 EUR | 0,00 EUR |
| 3 | Volania do pevných sietí SR | min. | 50000 |  | 0,00 EUR | 0,00 EUR |
| 4 | Volania do mobilnej siete Orange | min. | 15000 |  | 0,00 EUR | 0,00 EUR |
| 5 | Volania do mobilnej siete Slovak Telekom | min. | 15000 |  | 0,00 EUR | 0,00 EUR |
| 6 | Volania do mobilnej siete O2 | min. | 10000 |  | 0,00 EUR | 0,00 EUR |
| 7 | Volania do inej mobilnej siete v SR | min. | 1000 |  | 0,00 EUR | 0,00 EUR |
| 8 | Medzinárodné volania do pevných sietí (EÚ) | min. | 500 |  | 0,00 EUR | 0,00 EUR |
| 9 | Medzinárodné volania do pevných sietí (ostatné štáty mimo EÚ) | min. | 500 |  | 0,00 EUR | 0,00 EUR |
| 10 | Medzinárodné volania do mobilných sietí (EÚ a ostatné štáty) | min. | 500 |  | 0,00 EUR | 0,00 EUR |
| 11 | Volania na čísla 0850 | min. | 2000 |  | 0,00 EUR | 0,00 EUR |
| 12 | Volania na čísla 096x | min. | 5000 |  | 0,00 EUR | 0,00 EUR |
| 13 | Volania na čísla 1181 | min. | 500 |  | 0,00 EUR | 0,00 EUR |
| 14 | Volania na čísla 18xxx | min. | 100 |  | 0,00 EUR | 0,00 EUR |
| **Spolu** |  | | | | | 0 |

Príloha č. 3 – Garantovaná úroveň poskytovaných služieb (Service Level Agreement)

**Garantovaná úroveň poskytovaných služieb (Service Level Agreement)**

Pokrytie servisu: 7 dní x 24 hodín.

Typ servisu: on site.

1. Dostupnosť služby prostredníctvom SIP trunk pre uzol Bratislava = 99,97%;
2. Dostupnosť služby prostredníctvom SIP trunk pre uzol Košice = 99,97%.

Reakčný čas: 1 hodina od nahlásenia vzdialenou diagnostikou, 4 hod. od nahlásenia v prípade kritickej chyby a 8 hod. od nahlásenia bežnej chyby.

Kritická chyba - chyba, keď službu nie je možné poskytovať alebo má chyba kritický vplyv na poskytovanie služby.

Bežná chyba - chyba, ktorá nemá na poskytovanie služby výrazný vplyv a obmedzuje správnu funkcionalitu služby.

Podnik sa zaväzuje, že v prípade zavineného porušenia ľubovoľného parametra SLA z jeho strany, poskytne účastníkovi kredit za obdobie, vyjadrený v zľave z pravidelného poplatku za nefunkčnú službu za obdobie avšak maximálne do výšky 100 % z mesačného poplatku podľa či. V bod 5.1 písm. b) zmluvy, nasledovne:

|  |  |
| --- | --- |
| Za každú aj začatú hodinu výpadku prekračujúcu tolerovanú dobu nedostupnosti služby | 1,00 % z pravidelného mesačného poplatku za služby |
| Za každú aj začatú hodinu nad garantovanú dobu opravy poruchy | 0,5% z pravidelného mesačného poplatku za služby |

Kredity za jednotlivé porušenie jednotlivých parametrov SLA sa v rámci obdobia spočítavajú.

Účastník nie je oprávnený požadovať od podniku plnenie záväzkov vyplývajúcich z SLA v prípade, keď porucha vznikla ako dôsledok:

- neoprávneného zásahu do koncového zariadenia podniku, technického zariadenia podniku alebo do siete podniku, za ktorý podnik nie je zodpovedný,

- udalosti, ktorá nastala nezávisle od vôle podniku a bráni podniku v splnení jeho povinností, ak nemožno rozumne predpokladať, že by podnik túto udalosť alebo jej následky predvídal, odvrátil alebo prekonal.

Mesačná dostupnosť služby sa vyjadruje v percentách a zaokrúhľuje sa na dve desatinné miesta. Doba Tup aj doba Ttot sa započítavajú na celé minúty. Mesačná dostupnosť služby sa vypočíta ako pomer doby, počas ktorej bola Služba dostupná (Tup) a doby, počas ktorej mala byť Služba dostupná v danom kalendárnom mesiaci (Ttot):

Mesačná dostupnosť služby = Tup / Ttot \* 100 [ % ], kde

Tup = Ttot – I (t2 – ťI)

Doba Ttot je dĺžka jedného kalendárneho mesiaca, resp. doba medzi začiatkom poskytovania služby akoncom kalendárneho mesiaca okrem plánovanej údržby, pokiaľ sa počas doby Ttot uskutočnila. Za začiatok poruchy sa pre určenie doby trvania poruchy služby považuje okamih t1, kedy bola porucha oznámená kontaktnou osobou účastníka kontaktnej osobe podniku. Porucha je odstránená v okamihu t2, kedy bolo odstránenie poruchy a opätovné sprevádzkovanie služby oznámené kontaktnou osobou podniku kontaktnej osobe účastníka. Podnik zaručuje, že doba opravy poruchy služby nepresiahne od okamihu t1 dohodnutú dobu v zmysle tejto SLA. Ak účastník neposkytne nevyhnutnú súčinnosť podniku pri odstraňovaní poruchy, a najmä neumožní prístup servisných pracovníkov podniku k telekomunikačnému zariadeniu/zariadeniam a káblovým trasám inštalovaným u účastníka, okamih ťl nastane až v momente poskytnutia nevyhnutnej súčinnosti a prístupu. V prípade, ak porucha spôsobila len čiastočnú nedostupnosť služby a účastník odmietne úplné prerušenie poskytovania služby, ktoré je nevyhnutné pre realizáciu servisného zásahu alebo merania, okamih t1 nastane až v momente úplného prerušenia poskytovania služby.

Zo záväzku podniku vyplývajúceho z tejto SLA je vylúčená doba plánovanej údržby, avšak za podmienky, že táto doba nepresiahne 4 (slovom: štyri) hodiny v jednom kalendárnom mesiaci. Podnik je povinný plánovanú údržbu písomne oznámiť účastníkovi aspoň 48 (slovom: štyridsaťosem) hodín vopred. V prípade, ak doba plánovanej údržby presiahne 4 (slovom: štyri) hodiny, alebo ak podnik neoznámil uskutočnenie plánovanej údržby účastníkovi aspoň 48 (slovom: štyridsaťosem) hodín vopred, bude takáto skutočnosť posudzovaná ako nedodržanie mesačnej dostupnosti služby, pokiaľ nie je s účastníkom vopred písomne dohodnuté inak.

Účastník je povinný poskytnúť podniku pri plnení záväzkov vyplývajúcich z tejto SLA primeranú súčinnosť a spoluprácu, najmä je povinný:

* oboznámiť svojho splnomocneného technického zástupcu s právami, povinnosťami a s jednotlivými postupmi dohodnutými v zmluve,
* e-mailom oznámiť podniku zmenu osoby splnomocneného technického zástupcu,
* umožniť prístup servisných pracovníkov podniku k telekomunikačnému zariadeniu/zariadeniam a káblovým trasám a rozvodom inštalovaným u účastníka,
* zabezpečiť osvetlenie a prívod elektriny,
* oznámiť podniku údržbu alebo výluku z dôvodu výpadku elektrického napájania na svojom koncovom telekomunikačnom zariadení, ďalej odpojenie od koncového bodu služby a opätovné zapojenie na koncový bod.

Jednotné kontaktné miesto na nahlasovanie žiadostí o technickú podporu - hlásenie porúch

Poruchy poskytovaných služieb sa nahlasujú na telefónnom čísle ....

Nahlásená porucha je zapísaná do Ticket Management systému podniku. Následne je iniciovaný postup na odstránenie poruchy podľa dohodnutého SLA a informovanie účastníka.

Proces každej zmeny konfigurácie po odovzdaní do prevádzky je iniciovaný prostredníctvom komerčného kontaktu podniku.

Príloha č. 4 – Postup pri preberacom konaní

**Postup pri preberacom konaní**

**Preberacie konanie**

Pred začatím poskytovania služieb podľa tejto Zmluvy sa za účelom Zriadenia pripojenia do VTS obe zmluvné strany zaväzujú zrealizovať tzv. Preberacie konanie.

Preberacie konanie zvoláva vždy oprávnený zástupca podniku, ktorý o tomto informuje povereného zástupcu účastníka minimálne 5 pracovných dní pred termínom preberacieho konania faxom, príp. telefonicky alebo emailom, v ktorom bude uvedená presná adresa miesta, zodpovedná osoba podniku, dátum a čas preberacieho konania. Podnik vykoná pre potreby preberacieho konania záverečné merania všetkých predmetných parametrov a výsledok merania uvedie v preberacom protokole. Preberací protokol bude obsahovať meranie na infraštruktúre podniku vrátane definovaného pripojenia so zariadením účastníka.

Pred uskutočnením preberacieho konania podnik predloží účastníkovi návrh časového realizačného harmonogramu pre implementáciu technologických platforiem pre zriadenie VTS, ktorého posledným míľnikom bude pripravenosť na poskytovanie služby. Návrh časového harmonogramu bude špecifikovaný trvaním jednotlivých aktivít v dňoch. Termínovanie časového realizačného harmonogramu bude naviazané na termín účinnosti zmluvy.

Pri preberacom konaní bude oprávnenými osobami oboch zmluvných strán podpísaný Preberací protokol v dvoch rovnopisoch, po jednom pre každú zmluvnú stranu, ktorého vzor je uvedený nižšie.

V prípade ak sa účastník nezúčastní preberacieho konania bez predchádzajúceho ospravedlnenia, služba Zriadenia pripojenia do VTS sa bude považovať za odovzdanú do užívania v deň oznámeného preberacieho konania a podnik zašle účastníkovi faxom, resp. emailom a listinne na adresu účastníka preberací protokol.

**Povinnosti podniku v rámci preberacieho konania:**

* podpísať preberací protokol a odovzdať účastníkovi jeden rovnopis.

**Povinnosti účastníka v rámci preberacieho konania:**

* umožniť zástupcom podniku, alebo ním oprávneným osobám prístup ku koncovým bodom a častiam prenosových trás, ktoré sa nachádzajú v jeho objektoch, za účelom vykonania meraní pre potreby preberacieho konania,
* zúčastniť sa preberacieho konania a následne potvrdiť oprávnenou osobou podpisom preberacieho protokolu o Zriadení pripojenia do VTS prevzatie pripojenia do VTS alebo jeho neprevzatie s uvedením dôvodov neprevzatia.

Podpisom preberacieho protokolu oprávnenými osobami oboch zmluvných strán sa považuje Zriadenie pripojenia do VTS za prebraté a akceptované.

Ak v priebehu preberacieho konania budú zistené funkčné obmedzenia alebo nezhody technických parametrov, zmluvné strany spíšu zoznam takýchto obmedzení alebo nezhôd. Obe zmluvné strany sa dohodnú na adekvátnom čase pre vyriešenie problémov uvedených v tomto zozname.

V rámci preberacieho konania zmluvné strany v súlade s článkom II bod 2.2 tejto Zmluvy určia deň začatia poskytovania služieb VTS, ktorý uvedú do preberacieho protokolu.

**Preberací protokol – VZOR\***

**Za podnik:**

**Za účastníka:**

**Výsledok preberacieho konania: Bez vád ☐**

**S vadami ☐**

**Deň začatia poskytovania služieb VTS:**

**Popis vád:**

**Lehota na odstránenie:**

Za účastníka: Za podnik:

V , dňa: V , dňa:

podpis podpis

\* *Pre odovzdanie čiastkových služieb budú vystavené čiastkové odovzdávacie protokoly za strany podniku*

*Pre celkové odovzdanie bude vystavený priložený preberací protokol*

Príloha č. 5 – Všeobecné podmienky podniku

Príloha č. 6 – Zoznam Subdodávateľov

|  |  |  |  |
| --- | --- | --- | --- |
| **Por. č.** | **Subdodávateľ** | **Osoba oprávnená konať za subdodávateľa** | **Stručný opis časti zmluvy, ktorá**  **bude predmetom subdodávky** |
| 1. | *(Názov subdodávateľa)* | *(Meno, priezvisko, adresa*  *pobytu, dátum narodenia)* |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |